Document ID: 32006D0053

DEĊIŻJONI TAL-KUNSILL
tat-23 ta' Jannar 2006
li temenda d-Deċiżjoni 90/424/KEE dwar in-nefqa fil-qasam veterinarju
(2006/53/KE)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew (1),
Wara li kkunsidra l-Opinjoni tal-Kumitat Ekonomiku u Soċjali Ewropew (2),
Billi:
(1)
L-influwenza tat-tjur, li qabel kienet tissejjaħ “il-pesta tat-tjur”, hija infezzjoni severa ħafna fl-għasafar li tikkawża riskju serju ħafna għas-saħħa ta’ l-annimali. Il-virus ta’ l-influwenza ta' oriġini tat-tjur jista' jkun li f'ċerti kondizzjonijiet iponi riskju għas-saħħa tal-bniedem ukoll.
(2)
Id-Deċiżjoni tal-Kunsill 90/424/KEE tas-26 ta' Ġunju 1990 dwar in-nefqa fil-qasam veterinarju (3) tipprevedi għall-possibbiltà ta' kontribut finanzjarju mill-Komunità lill-Istati Membri għall-qerda ta’ ċertu mard ta’ l-annimali. Bħalissa. Din id-Deċiżjoni tipprevedi l-possibbiltà li jingħata kontribut bħal dan għall-qerda ta’ l-influwenza tat-tjur kkawżata minn dawk il-varjanti tal-virus imsejħa “ta’ livell patoġeniku għoli”.
(3)
Waqt epidemiji reċenti ta' l-infuwenza tat-tjur, it-tfaqqigħ tal-marda kkawżati minn viruses ta’ l-infuwenza tat-tjur ta' livell patoġeniċi baxx sussegwentement għaddew minn mutazzjoni u mbiddlu f’viruses ta' livell patoġeniku għoli b'konsegwenzi u riskji devastanti għas-saħħa pubblika. Ladarba sseħħ il-mutazzjoni, il-kontroll tal-virus huwa diffiċli ħafna. Id-Direttiva tal-Kunsill 2006/94/KE tal-ĠU: daħħal in-numru u d-data tad-Direttiva.. dwar il-miżuri Komunitarji għall-kontroll ta’ l-influwenza tat-tjur (4) tistabbilixxi sorveljanza u miżuri ta’ kontroll obbligatorji f’rabta wkoll mal-viruses ta' livell patoġeniku baxx, sabiex ikun hemm prevenzjoni mit-tfaqqigħ ta’ l-influwenza tat-tjur ta' livell patoġeniku għoli.
(4)
Fid-dawl ta’ l-adozzjoni tad-Direttiva 2006/94/KE* jixraq li tiġi mmodifikata d-Deċiżjoni 90/424/KEE sabiex l-għajnuna finanzjarja tal-Komunità tkun tista’ wkoll tingħata għal dawk il-miżuri ta’ qerda mwettqa mill-Istati Membri biex jikkumbattu l-varjanti tal-virus ta’ l-influwenza tat-tjur ta' livell patoġeniku baxx li jistgħu jgħaddu minn mutazzjoni għal varjanti ta' livell patoġeniku għoli,
ADOTTA DIN ID-DECIZJONI:
Artikolu 1
Id-Deċiżjoni tal-Kunsill Nru 90/424/KEE hija hawn emendata kif ġej:
(1)
L-Artikolu 3 għandu jiġi emendat kif ġej:
(a)
fil-paragrafu 1, is-sitt inċiż għandu jitħassar;
(b)
fil-paragrafu 2, l-ewwel inċiż għandu jinbidel b'dan li ġej:
“-
il-qatla ta’ l-annimali ta’ speċi suxxettibbli li huma affettwati jew ikkontaminati jew li hemm suspett li huma affettwati jew ikkontaminati, u l-qerda tagħhom,”
;
(ċ)
il-paragrafu 4 għandu jinbidel b'dan li ġej:
“4. Jekk, fid-dawl ta’ l-iżvilupp tas-sitwazzjoni fil-Komunità, jidher meħtieġ illi jitkomplew il-miżuri previsti fil-paragrafu 2 u l-Artikolu 3a, deċiżjoni ġdida dwar il-kontribut finanzjarju mill-Komunità, li għandu mnejn jaqbeż iċ-ċifra ta’ 50 % stipulata fl-ewwel inċiż tal-paragrafu 5, tista’ tiġi adottata skond il-proċedura stipulata fl-Artikolu 41. Meta din id-Deċiżjoni tkun adottata, kull miżura li l-Istat Membru kkonċernat ikollu jieħu sabiex jiżgura s-suċċess ta’ l-azzjoni tista’ tiġi stipulata, u partikolarment miżuri għajr dawk imsemmija fil-paragrafu 2.”
.
2.
L-Artikolu 3a li jidher hawn taħt għandu jiġi miżjud:
“Artikolu 3a
1. Dan l-Artikolu u l-Artikolu 3(3) u (4) għandhom japplikaw fil-każ ta’ okkorrenza ta’ influwenza tat-tjur fit-territorju ta’ Stat Membru.
2. L-Istat Membru kkonċernat għandu jikseb kontribut finanzjarju mill-Komunità għall-qerda ta’ l-influwenza tat-tjur jekk il-miżuri minimi ta’ kontroll previsti fid-Direttiva 2006/94/KE (*) dwar miżuri Komunitarji għall-kontroll ta' l-influenza tat-tjur ikunu ġew implimentati b'mod sħiħ u effiċjenti f'konformità mal-leġiżlazzjoni Komunitarja rilevanti u jekk, fil-każ tal-qtil ta’ annimali ta’ speċi suxxettibbli li huma affettwati jew ikkontaminati jew hemm suspett li huma affettwati jew ikkontaminati, is-sidien ta' l-annimali jkunu ġew ikkumpensati malajr u b’mod xieraq.
3. Il-kontribut finanzjarju mill-Komunità, maqsum jekk meħtieġ f’diversi tranches, għandu jkun:
-
50 % ta' l-ispejjeż li jkunu ntnefqu mill-Istati Membri għall-kumpens lis-sidien ta' l-annimali għall-qtil tat-tjur u ta' għasafar miżmuma fil-magħluq oħra;
-
50 % ta' l-ispejjeż li jkun intnefqu mill-Istat Membru għall-qerda ta' annimali, il-qerda ta' prodotti ta' l-annimali, it-tindif u d-diżinfettazzjoni ta’ l-azjendi u t-tagħmir, il-qerda ta’ l-għalf ikkontaminat u l-qerda ta’ tagħmir ikkontaminat, f'każi fejn dan it-tagħmir ma jkunx jista’ jiġi diżinfettat;
-
fejn ikun hemm deċiżjoni dwar tilqim ta’ emerġenza skond l-Artikolu 54 tad-Direttiva 2006/94/KE, 100 % tan-nefqa għall-provvista tal-vaċċin u 50 % għall-ispejjeż li jkunu ntnefqu sabiex tingħata t-tilqima
(*) ĠU L 10, 14.1.2006, p. 16.”." 						
(3)
Fl-Artikoli 6(1), 7(1) u 8(1), ir-referenza “3a(1)” għandha tiġi mdaħħla wara r-referenza “3 (1)”.
(4)
Fl-Anness jiżdied l-inċiż li ġej ma' Grupp 1:
“-
influenza tat-tjur”
.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar it-23 ta' Jannar 2006.

Labels: 11
17
19
5
0
6